શની મંગલમના કોન્ટ્રાક્ટ કર્મીઓએ કરાર પ્રથા નાબૂદી અંગે વિરોધ પ્રદર્શન આપવાની જાહેરાત કરી હતી. ગુજરાત આંગણવાડી કર્મચારી સંગઠનના પ્રમુખ અરુણ મહેતાએ જણાવ્યું છે કે વહેલી સવારથી લઘુતમ વેતન તેમજ કર્મચારીઓને કાયમી કરવા જેવી અનેક માગણીઓ સાથે રાજ્યમાં ધરણાં, સભા તેમજ રેલીનું આયોજન કર્યું હતું, જોકે પોલીસે ઠેરઠેર આંદોલનકારીઓની અટકાયત કરી લીધી છે. આંગણવાડીના કર્મચારીઓને પીએફ અને ઇએસઆઇસીનો લાભ આપવો, ગ્રૂપ ઇન્સ્યોરન્સ સાથે લિંક કરી મેડિકલ સુવિધા આપવી, નિવૃત્ત આંગણવાણી વર્કર તેમજ હેલ્પર બહેનોને ગુજરાત હાઇકોર્ટ દ્વારા આપવામાં આવેલાં ગ્રેચ્યૂઇટી અંગેના ચુકાદા મુજબ ગ્રેચ્યુઇટી ચૂકવવી, કેન્દ્ર સરકાર તેમજ રાજ્ય સરકાર દ્વારા બહાર પાડેલા પરિપત્ર મુજબ આંગણવાડીની બહેનોને આઇસીડીએસ સિવાય અન્ય પ્રવૃત્તિઓની કામગીરી નહિ સોંપવાના હૂકમનું 100 ટકા પાલન કરવા સહિતની વિવિધ માગણીઓ છે.